Paulinho (sündinud 2000)

Paulo Henrique Sampaio Filho (tuntud kui Paulinho; sündinud 15. juulil 2000 Rio de Janeiros) on Brasiilia jalgpallur, kes mängib vasaku äärepoolkaitsjana Brasiilia kõrgliigaklubis Atlético Mineiro.https://www.transfermarkt.com/paulinho/profil/spieler/428791 (vaadatud 18.7.2023)

Ta alustas klubikarjääri Brasiilia klubis Vasco da Gama, mille meeskonnas debüteeris ta Brasiilia kõrgliigas 12. juulil 2017 mängus Vitória vastu. Esimese värava lõi ta Brasiilia kõrgliigas 11 päeva hiljem mängus Atlético Mineiro	vastu. Paulinho sai sellega esimeseks 2000. aastatel sündinud mängijaks, kes on Brasiilia kõrgliigas värava löönud."Mais jovem a marcar na história da Série A, Paulinho comemora noite decisiva". espn.com.br. Vaadatud 18.7.2023 2017. aastal lõi Paulinho Brasiilia kõrgliigas kokku kolm väravat. 7. veebruaril 2018 lõi ta Copa Libertadorese eelringi korduskohtumises värava Tšiili klubi Universidad de Concepcióni vastu ning sai esimeseks 2000. aastatel sündinud mängijaks, kes on Copa Libertadoresel värava löönud."Paulinho faz história, e Vasco confirma classificação na Libertadores". al1.com.br. 7.2.2018. Vaadatud 18.7.2023

2018. aasta aprillis sõlmis ta viieaastase lepingu Saksamaa kõrgliigaklubiga Leverkuseni Bayer. Üleminekusumma oli 20 miljonit eurot, millega sai Paulinho Vasco da Gama kõige kallimaks müügiks. Esimese värava Saksamaa kõrgliigas lõi ta 10. novembril 2019 mängus VfL Wolfsburgi vastu.https://int.soccerway.com/players/paulo-henrique-sampaio-filho/475123/ (vaadatud 18.7.2023)

2022. aasta detsembris naasis Paulinho Brasiiliasse, kui läks Leverkusenist laenule Atlético Mineirosse. 2023. aasta juulis sõlmis ta klubiga püsiva nelja ja poole aasta pikkuse lepingu.

Aastatel 2015–2021 mängis Paulinho Brasiilia noortekoondistes. 2017. aastal saavutas Paulinho Brasiilia kuni 17-aastaste koondisega noorte maailmameistrivõistlustel kolmanda koha. Paulinho lõi sel turniiril kolm väravat. 2020. aasta suveolümpiamängude jalgpalliturniiril tuli ta Brasiilia võistkonnaga olümpiavõitjaks. Olümpiamängude alagrupiturniiri avamängus lõi Paulinho värava Saksamaa vastu.

 Viited 

Kategooria:Brasiilia jalgpallurid
Kategooria:Club de Regatas Vasco da Gama mängijad
Kategooria:Leverkuseni Bayeri mängijad
Kategooria:Clube Atlético Mineiro mängijad
Kategooria:Bundesliga mängijad
Kategooria:Sündinud 2000